
Ανακοινώνεται η πρόσκληση ετήσιας υποβολής δικαιολογητικών για τη σύνταξη νέου καταλόγου δικαιούχων των αγαθών του Κοινωνικού Παντοπωλείου του Δήμου (αφορά ήδη δικαιούχους αλλά και νέους ενδιαφερόμενους)
Κατάθεση αιτήσεων και δικαιολογητικών 
τις εργάσιμες ημέρες και ώρες 08:00-14:00 
από Πέμπτη 17/09/2026 έως και την Παρασκευή 09/10/2026

ΔΙΚΑΙΟΛΟΓΗΤΙΚΑ:
ΕΠΙΣΗΜΑΙΝΕΤΑΙ ότι ο πολίτης θα πρέπει να προσκομίσει όλα τα δικαιολογητικά σε ΦΩΤΟΤΥΠΙΑ
1. Αίτηση ενδιαφερομένου (από το γραφείο ή από την ιστοσελίδα του Δήμου)
2. Φωτοτυπία αστυνομικής ταυτότητας ή διαβατηρίου σε ισχύ (και των συνοικούντων).
3. Αντίγραφα λογαριασμών επιχείρησης παροχής ηλεκτρικού ρεύματος ή Δ.Ε.Υ.Α.Κ. ή τηλεφωνίας
4. Αντίγραφο της τελευταίας δήλωσης  φορολογίας  εισοδήματος (8σέλιδο έντυπο Ε1 2025 – ΟΧΙ σύνοψη) ΚΑΙ του εκκαθαριστικού σημειώματος φυσικών προσώπων (ΦΕΦΠ 2025) καθώς και των συνοικούντων, αν υπάρχουν.
5. Πράξη διοικητικού προσδιορισμού φόρου Ν. 4223/2013 – ΕΝΦΙΑ 2026 (όπου να φαίνεται η αξία της ακίνητης περιουσίας) ΚΑΙ έντυπο Ε9
6. Bεβαίωση ανεργίας σε ισχύ, εφόσον πρόκειται για άνεργο (και συνοικούντων).
7. Πιστοποίηση αναπηρίας από τα ΚΕ.Π.Α του αιτούντος (και συνοικούντων).
8. Καταστάσεις μισθοδοσίας ή βεβαιώσεις αποδοχών ή μηνιαία ενημερωτικά σημειώματα σύνταξης ενδέχεται να ζητηθούν από την υπηρεσία 
Η αίτηση διατίθεται στον ιστότοπο του Δήμου Καβάλας www.kavala.gov.gr 
Δικαιούχοι που μετέχουν ως ωφελούμενοι στο Επιχειρησιακό Πρόγραμμα Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (ΤΕΒΑ), 
ΔΕΝ μπορούν να είναι ταυτόχρονα δικαιούχοι και λήπτες των αγαθών και παροχών του Δημοτικού Κοινωνικού Παντοπωλείου.

Πληροφορίες για τα δικαιολογητικά μπορούν οι ενδιαφερόμενοι να λαμβάνουν από τα γραφεία του Τμήματος Κοινωνικής Προστασίας του Δήμου Καβάλας στον 3ο όροφο στο Κτίριο της Δημοτικής Αστυνομίας Κ. Παλαιολόγου 4 και από το πρώην Δημαρχείο Φιλίππων (Κοινωνικό Παντοπωλείο στις Κρηνίδες).
Οι ενδιαφερόμενοι για ραντεβού και τυχόν διευκρινίσεις μπορούν να επικοινωνούν τηλεφωνικά με το Τμήμα Κοινωνικής Προστασίας του Δήμου Καβάλας στα τηλέφωνα 2513.500.420 και για τη Δημοτική Ενότητα Φιλίππων στο τηλέφωνο 2513.502.517.

Κατάθεση αιτήσεων και δικαιολογητικών τις εργάσιμες ημέρες και ώρες 08:00-14:00.

· Στα γραφείο του Τμήματος Κοινωνικής Προστασίας Δήμου Καβάλας, κτίριο Δημοτικής Αστυνομίας 3ος όροφος, κ. Σιώκη
· Στο Κοινωνικό Παντοπωλείο στις Κρηνίδες (πρώην Δημαρχείο Δήμου Φιλίππων), για τη Δημοτική Ενότητα Φιλίππων.

Η ΑΝΤΙΔΗΜΑΡΧΟΣ ΚΟΙΝΩΝΙΚΗΣ ΠΟΛΙΤΙΚΗΣ
ΣΑΪΑ ΒΑΚΙΡΤΖΗ
